kalixlouiis/myanmar-wikipedia-corpus huggingface dataset:
ဘီဘီစီ မြန်မာပိုင်း အစီအစဉ်၊ စက်တင်ဘာ(၁၆)၂၀၁၄ ၂၉-၆-၂ဝ၁၄ ကတည်းက အဘူဘာကာ ဘက်ဒါဒီ (AbuBakral-Baghdadi)က ခေါင်းဆောင်ဖြစ်သည်။
သူ့နယ်မြေတွေဟာ ဂျော်ဒန်၊ အစ္စရေး၊ ပါလစ္စတိုင်း၊ လက်ဘနွန်၊ ဆိုက်ပရပ်စ်၊ တူရကီတောင်ပိုင်းတွေဟု ဆိုထားသည်။
ကုလသမဂ္ဂ၊ အမေရိကန်ပြည်ထောင်စု၊ ယူကေ၊ ဩစတြေးလျ၊ ကနေဒါအပြင် မွတ်ဆလင်နိုင်ငံတွေဖြစ်ကြသော အင်ဒိုနီးရှားနှင့် ဆော်ဒီအာရေးဗီးယားနိုင်ငံတွေကတော့ ISIS ကို အကြမ်းဖက်အဖွဲ့အဖြစ် သတ်မှတ်ထားသည်။
ဆူနီးမွတ်ဆလင်အဖွဲ့ဖြစ်သည်။
အီရတ်က Al-Qaeda အယ်လ်ကိုင်ဒါ (၂ဝဝ၃-၂ဝဝ၆)၊ Mujahideen Shura Council မူဂျာဟီဒင် ရှူရာ ကောင်စီ (၂ဝဝ၆)၊ Islamic State of Iraq (ISI) (၂ဝဝ၆-၂ဝ၁၃) တွေပြင် Jeish al-Taiifa al-Mansoura, Jaysh al-Fatiheen, Jund al-Sahaba and Katbiyan Ansar Al-Tawhid wal Sunnah တွေလဲ ပါနေကြသည်။
ဆီးရီးယားပြည်တွင်းစစ်မှာ ဝင်ပါရာကနေ အင်အားကြီးလာမယ်။
အီရတ်စစ်ပွဲမှာလဲ အီရတ်အစိုးရကနေ ကူညီခဲ့သည်။
အမေရိကန်နိုင်ငံခြားရေးဝန်ကြီးဟောင်း ဟယ်လရီကလင်တန်က သမ္မတ အိုဘားမား၏ဆီးရီးယား ပေါ်လစီဟာ ကျဆုံးမှုဖြစ်သည်ဟု ဝေဖန်လိုက်သည်။
အားဆဒ်အစိုးရကို ခုခံတိုက်မဲ့ အတိုက်အခံတွေကို စစ်ရေးအရ ထိထိရောက်ရောက် မကူညီခဲ့၍ ISIS လဲ ကြီးထွားလာတာဟု ဆိုလိုက်တာ ဖြစ်သည်။
ကုလသတင်းအရ ISIS ကနေ အခုနှစ် ဇွန်လ ၅ ရက်ကနေ ၂၂ ရက်အတွင်း အီရတ်အရပ်သား ၁ဝဝဝ ကျော်ကို သတ်ဖြတ်ခဲ့သည်ဟု သိရသည်။
အမျိုးသမီးတွေကို မတရားရက်ရက်စက်စက်ပြုကျင့်သည်။
၂ဝ၁၄ ဩဂုတ်လ အဖြစ်အပျက်များ ၁-၈-၂ဝ၁၄ မွတ်ဆလင်နိုင်ငံ အင်ဒိုနီးရှားကနေ အကြမ်းဖက်အဖွဲ့ဟု သတ်မှတ်ခံရသည်။
၂-၈-၂ဝ၁၄ အီရတ်စစ်တပ်နှင့် တိုက်ပွဲများဖြစ်သည်။
Patriotic Union of Kurdistan (PUK)တပ်ဖွဲ့နှင့် တိုက်ပွဲများ ဖြစ်သည်။
၃-၈-၂ဝ၁၄ ကာဒစ်အဖွဲ့တွေဆီကနေ Zumar ဇူးမားရေနံတွင်းကို သိမ်းယူနိုင်ခဲ့သည်။
၅-၈-၂ဝ၁၄ အီရတ်မြောက်ပိုင်းက Yazidis ယာဗီဒီ အရပ်သား ၅ သောင်း ထွက်ပြေးကြရသည်။
အများစုဟာ ခရစ်ယန်တွေဖြစ်ပြီး အစ္စလမ်ဘာသာထဲ အတင်းသွင်းခံရာမှာကြောက်၍ ပြေးကြရတာဖြစ်သည်။
၆-၈-၂ဝ၁၄ Yazidis ယာဗီဒီ အမျိုးသမီး ၄ဝဝကို ပြန်ပေးဆွဲခဲ့သည်။
လိင်ကျွန် အလုပ်ခိုင်းဖို့ ဖြစ်သည်။
၇-၈-၂ဝ၁၄ ခရစ်ယန်တွေနေသော Qaraqosh ကာရာကွက်ရှ်ကို သိမ်းသည်။
လူအများစုက ထွက်ပြေးကြရသည်။
အိုဘားမားကနေ လေကြောင်းကတိုက်ဖို့ အမိန့်ပေးလိုက်သည်။
၈-၈-၂ဝ၁၄ အမေရိကန်အစိုးရကနေ ISIS ဟာ Yazidis ယာဗီဒီ လူမျိုးပြုန်း သတ်နေသည်ဟု ကြေညာလိုက်သည်။
ယူကေနိုင်ငံကပါ အမေရိကန်ဘက်ကနေ ဝင်တိုက်လာသည်။
၁ဝ-၈-၂ဝ၁၄ ပြင်သစ်ကနေ ကဒ်အဖွဲ့တွေကို လက်နက် တပ်ဆင်ပေးမယ်လို့ကြေညာသည်။
ISIS ကနေ အီရတ် အမျိုးသမီးနှင့် ကလေးတွေကို အစုလိုက်အပြုံလိုက် ၅ဝဝ ကို သတ်လိုက်သည်။
၁၁-၈-၂ဝ၁၄ Arab League အာရတ်လိခ် ကနေ ISIS ကို လူသားမဆန်ကြောင်း ပြောဆိုလိုက်သည်။
၁၂-၈-၂ဝ၁၄ ယူအက်စ်နှင့် ယူကေနိုင်ငံတွေကနေ လူသားခြင်းစာနာမှု အကူအညီတွေ လေကြောင်းကနေ ချပေးနေရသည်။
ကလေး၊ လူကြီး၊ လူအို၊ ယောက်ျား၊ မိန်းမတွေ နေစရာနှင့် စားစရာမရှိ ထွက်ပြေးနေကြရသည်။
ဒေါက်တာတင့်ဆွေ(၁၃-၈-၂ဝ၁၄) ကိုးကား Category:အစ္စလာမ္မစ် အုပ်စုများ။
ကုလသမဂ္ဂ က ၁၉၉၉-ခု၊ ဩဂုတ်လ ၁၂ရက်နေ့ကို နိုင်ငံတကာလူငယ်များနေ့အဖြစ် သတ်မှတ်ခဲ့သည်။
thumbnail|ရော်ဘင်ဝီလျံစ်(၁၉၅၁-၂၀၁၄) ရော်ဘင်ဝီလျံစ်သည် ၁၉၅၁-ခုနှစ်၊ ဇူလိုင်လ (၂၁)ရက်နေ့တွင် အမေရိကန်ပြည်ထောင်စု၊ အီလီနွိုင်းပြည်နယ်၊ ချီကာဂိုမြို့ တွင် မွေးဖွားသည်။
ဟောလိဝုဒ် ဝါရင့် ဟာသဇာတ်ဆောင် မင်းသားကြီး ရော်ဘင်ဝီလျံစ် သေဆုံးမှုသည် မိမိကိုယ်ကိုယ် သေကြောင်းကြံခြင်းဟု အမေရိကန် ရဲတပ်ဖွဲ့က အတည်ပြုလိုက်သည်။
အသက်(၆၃)နှစ်ရှိ အော်စကာဆုရှင် မင်းသားကြီးကို ဩဂုတ်(၁၁)ရက်က ကယ်လီဖိုးနီးယားရှိ နေအိမ်တွင် အသိမဲ့ မေ့မြောလျက်သား တွေ့ရှိခဲ့ပြီး နောက်ပိုင်းတွင် ကွယ်လွန်သွားခဲ့သည်။
ဝီလျံစ်သည် စိတ်ဖိစီးမှုများအတွက် စိတ်ပညာရှင်များနှင့် ကုသမှု ခံယူနေရသူ ဖြစ်သည်။
ရဲများ၏ အဆိုအရ ၎င်းသည် မိမိကိုယ်ကိုယ် ကြိုးဆွဲချပြီး အဆုံးစီရင်သွားခြင်းဟု သိရှိရသည်။
ဝီလျံစ်ကို ပြီးခဲ့သည့် သီတင်းပတ်ကုန်က မိသားစုဝင်များက နောက်ဆုံးတွေ့မြင်ခဲ့သည်။
ထို့နောက်တွင်မူ မင်းသားကြီးက ယခုကဲ့သို့ မိမိကိုယ်ကိုယ် အဆုံးစီရင်ခဲ့ခြင်း ဖြစ်သည်။
ဝီလျံစ်သည် မျိုးဆက်တစ်ခုစာ ကာလအတွင်း ဟောလိဝုဒ်တွင် ပရိသတ်၏ ချစ်ခင်မှုကို အခံရဆုံး သရုပ်ဆောင်တစ်ဦးလည်း ဖြစ်သည်။
ဝီလျံစ်သည် ၎င်း၏အနုပညာသက်တမ်းတစ်လျှောက် ဟာသဇာတ်ကောင်များဖြစ်သည့် ဂြိုဟ်သား၊ ကလေးထိန်းမိန်းမကြီး၊ ဆေးပညာရှင် စသည့်ဇာတ်ကောင်များအဖြစ် သရုပ်ဆောင်ခဲ့သည့်အပြင် Aladin and the King of Thieves ဇာတ်ကားမှ ဂျီနီနတ်သား၏ အသံပိုင်ရှင်လည်း ဖြစ်ကြောင်းသိရသည်။
ဝီလျံစ်သည် ၎င်း၏များစွာသော ဇာတ်ကားများအနက် သိပ္ပံစိတ်ကူးယဉ်ဇာတ်ကား Flubber ဖြင့် ကလေးသူငယ်အများစုကို ကြိုက်နှစ်သက်စေခဲ့သည်။
ဝီလျံစ်သည် ၁၉၉၇ခုနှစ်ဇာတ်ကား Good Will Hunting တွင် ကျောင်းဆရာတစ်ဦးအဖြစ် သရုပ်ဆောင်ကာ အကောင်းဆုံး အမျိုးသားဇာတ်ပို့ အော်စကာဆုကို ရရှိခဲ့သည်။
၎င်းသေဆုံးချိန်တွင် ဇနီးသည် ဆူဆန်ရှနိုက်ဒါနှင့် သားသမီး(၃)ဦး ကျန်ရှိနေခဲ့သည်။
၎င်းသေဆုံးကြောင်းသတင်းကို ကြားသိရချိန်တွင် အမေရိကန် သမ္မတ ဘာရတ်အိုဘားမား အပါအဝင် နာမည်ကျော် ပုဂ္ဂိုလ် အများအပြားက ဝမ်းနည်းကြောင်း သတင်းစကားများ ပေးပို့ခဲ့ကြသည်။
BBC ကိုးကား။
thumb| ဂဝံကျောက်ဖြင့် တည်ဆောက်ထားသည့် အထိမ်းအမှတ်အဆောက်အဦ၊ အန္ဂဒိပူရမ်၊ အာရလ၊ အိန္ဒိယနိုင်ငံ။
ဤအထိမ်းအမှတ်သည် ဘူချနမ်-ဟမ်မယ်တွန်က ၁၈၀၇ခုနှစ်အတွင်းဂဝံကျောက်အကြောင်း ပထမဆုံးအကြိမ် ဖော်ပြဆွေးနွေးခြင်းကို အသိအမှတ်ပြုသည့်အနေဖြင့် တည်ဆောက်ထားခြင်းဖြစ်သည်။
ထုံးနှင့် မင်းဂင်းနိစ်(သံ)၊အလူမီနီယမ် ဓာတ်ပေါင်းများပါဝင်သည့် မြေစေးနှင့် ကျောက်စရစ်ခဲများ ရောနှောနေသောမြေကို ဂဝံမြေဟုခေါ်သည်။
မြစ်ကြီးများက တိုက်စားပြီး မြစ်ဝပင်လယ်ကမ်းစပ်မှာ ပို့ချသည့် အနည်ကျကျောက်တစ်မျိုးကို ဂဝံကျောက်ဟု ခေါ်သည်။
ဝေါဟာရ ဂဝံဟူသည့် ဝေါဟာရသည် မွန်စကားလုံး တွံဝါန်မှ ဆင်းသက်လာကာ မြန်မာအဘိဓာန်က ဂဝံကို မြေစေး နှင့် သံချေးရောသောကျောက်ဟု အဓိပ္ပာယ်ဖွင့်ဆိုထား သည်။
အင်္ဂလိပ်ဘာသာတွင် Laterite ဟုခေါ်ဆိုကြသည်။
ဖွဲ့စည်းပုံ မြေဩဇာဓာတ်ကင်းမဲ့၍ မြေးစေးပါသော အနီရောင် ကျောက်ကျစ် မြေလွှာမျိုး ဖြစ်သည်။
အချို့နေရာတွင် အလူမီနီယံနှင့် သံအောက်ဆိုက်များ ပါရှိ၍ သံရိုင်းအချို့လည်း ရောစပ်နေလေသည်။
မြေမျက်နှာပြင်အောက်တွင်ရှိနေသည့် ဂဝံမြေစေးများသည် မြေကြီးထဲမှတူးထုတ်ပြီး လေနှင့်ထိတွေ့ပါက မာကျောသော ဂဝံကျောက်အဖြစ် ပြောင်းလဲသွားကြသည်။
ပိုးပေါက်သဖွယ် အခေါင်းများပါ၍ မာကျစ်သော ကျောက်စိုင်ကျောက်ခဲ အနေဖြင့်လည်း တွေ့ရှိရလေသည်။
အချို့ သက်ရင့်ကျောက်မှာ မာ၍ အချို့သက်နုကျောက်မှာ ဆွေးခဲလွယ်၍ ရွှံ့စေးများ ရောထွေးနေလေသည်။
၎င်းကျောက်တွင် ပါဝင်သည့် သံနှင့် အလူမီနီယမ်တို့သည် လေထဲမှ အောက်စီဂျင်နှင့် ပေါင်းစပ်ဒြပ်ပြုကာ အောက်ဆိုဒ်များအဖြစ်ပြောင်းလဲသွားသောကြောင့် မာကျောသွားရခြင်းဖြစ်ပြီး ဂဝံကျောက်များသည် အနီရောင်ဖြင့် မြင်တွေ့ကြရခြင်းဖြစ်သည်။
ထို့ကြောင့် ဂဝံကို မြေကြီးမှ ထုတ်ယူပြီးချိန်တွင် မိမိတို့အလိုရှိရာပုံကို ပုံဖော်နိုင်သည်။
အုတ်ခဲ ပုံစံပြုလုပ်ထား သည့် ဂဝံတုံးများသည် မီးမဖုတ်ရဘဲ လေနှင့်ထိကာ မာကျောသွားသဖြင့် မီးမဖုတ်အုတ် (Unbutnt Brick) ဟုလည်း ခေါ်ဆိုသည်။
thumb|ဂဝံကျောက်တူးယူနေပုံ၊ အိန္ဒိယနိုင်ငံ အသုံးပြုခြင်း ဂဝံသည် ကျစ်လျစ်မာကျောသော ကျောက်အသွင် ပြောင်း မြေစေးဖြစ်သဖြင့် လမ်းခင်းရာတွင် အသုံးပြုနိုင် သကဲ့သို့ အဆောက်အအုံများ ဆောက်လုပ်ရာတွင်လည်း အသုံးပြုနိုင်သည်။
ထို့အတူ ဂဝံဖြင့် ရုပ်တုရုပ်ကြွများကို ထုလုပ်နိုင်သဖြင့် ဂဝံရုပ်တုများ၊ ဂဝံစေတီပုထိုးများ၊ ဂဝံထီးတော်များ၊ ဂဝံ တံတိုင်းများကို ပြုလုပ်ခဲ့ကြရာ ဂဝံထွက်ရှိရာ အရပ်ဒေသများတွင် ဂဝံယဉ်ကျေးမှု ထွန်းကားခဲ့ပေသည်။
ထို့ကြောင့် ဂဝံယဉ်ကျေးမှု ရှေးဟောင်းလက်ရာများကို ဂဝံထွက်ရှိသည့် နေရာများ တွင် အများဆုံး တွေ့ရှိကြရပြီး ရှေးဟောင်း ဂဝံလက်ရာ များအပြင် ခေတ်သစ်ဒီဇိုင်းများ ပုံဖော်ထားသည့် ဂဝံ ရုပ်တု ပုံစံအမျိုးမျိုးကိုလည်း မြင်တွေ့နိုင်ကြပေသည်။
ဂဝံ ယဉ်ကျေးမှု ဂဝံယဉ်ကျေးမှုကို ဂဝံကျောက်ဖြင့် ပြုလုပ်ထား သည့် ဗိသုကာလက်ရာများ၊ ရုပ်တုရုပ်ကြွ အနုပညာ လက်ရာများ၊ စေတီပုထိုးများဟု ယေဘုယျအားဖြင့် ဆိုနိုင်သည်။
ရန်ကုန်တက္ကသိုလ်တွင် သမိုင်းပါမောက္ခ တာဝန်ထမ်းဆောင်ခဲ့သူ လုစ် (G.H Luce) က မွန်ပြည်နယ် ဘီးလင်းမြို့နယ် ဇုတ်သုတ်ကျေးရွာရှိ ကျိုက်ထီးစောင်းစေတီနှင့် ဆင်တပ်မြင်းတပ် တံတိုင်းတို့ကို ဥပမာ ပြုလျက် ဂဝံယဉ်ကျေးမှု (Latrite Culture) ဟူသည့် အသုံးအနှုန်းကို စတင်သုံးစွဲခဲ့သည်ဟု မှတ်သားခဲ့ရသည်။
အန်ကောဝပ်ကျောင်းတော်သည် ဂဝံကျောက်များဖြင့် တည်ဆောက်ထားသည့် ထူးခြားသော ဘုရားကျောင်းတစ်ခုဖြစ်ကာ ကမ္ဘာ့အမွေအနစ်စာရင်းဝင် အဆောက်အဦတစ်ခုဖြစ်သည်။
ဂဝံကျောက်ထွက်ရှိရာနေရာများ အပူပိုင်းဒေသဖြစ်သော အာဖရိကတိုက်၊ ဘရာဇီး၊ အိန္ဒိယနှင့် မြန်မာနိုင်ငံတို့တွင် တွေ့ရသည်။
မြန်မာနိုင်ငံတွင် စစ်တောင်းမြစ်၊ သံလွင်မြစ်များတွင် ထင်ရှားစွာ တွေ့ရှိရသည်။
မုပ္ပလင်၊ ကျိုက်ထို၊ ဘီးလင်း၊ သထုံ၊ မော်လမြိုင်၊ ဘားအံ နယ်မှသည် ရေး၊ ထားဝယ် အထိ တွေ့ရှိရသည်။
ဦးစံဝင်း၏ ဂဝံဓလေ့ ကိုးကား ကဏ္ဍ:ကျောက်များ။
ဆရာကြီး လုစ် (G H Luce) က Laterite culture ဟု စတင်ခေါ်ခဲ့သည်။
သူပေးတဲ့ နမူနာ့က ဇုတ်သုတ်ရွာ ထီးစောင်းဘုရား umbrella slanting pagoda နှင့် ဆင်တပ်မြင်းတပ် တံတိုင်းတို့ ဖော်ပြ ထားသည်။
ဆင်တပ်မြင်းတပ်ကို မြိုတံတိုင်း လို့လုစ် ဖော်ပြပေမယ့် မြို့ ဘယ်မှာရှိမှန်း ဖော်ပြမသွားဘူး။
သူ မသိ မမြင်ခဲ့ သေးလို့ပါပဲ။
ဂဝံ မြို့တော်ဟောင်းတွေ အများကြီးရှိသည်။
မြစ်ဝမှာတောင်တန်းရှိရင် တောင်အခြေကုန်းစောင်းမှာ ဂဝံလွင်ပြင်ရှိမယ်။
Escarpment လို့ခေါ်တယ်သထုံမြို့ဟောင်းကြီးတည်ထားတဲ့ မြသပိတ်တောင်အနောက်စောင်းဟာ အကောင်းဆုံးနမူနာပါပဲ။
အဲဒီဂဝံမြေလွာရဲ့အောက်မှာမိခင်မြေလွှာ mother rock ကဂရက်နိုက် လိပ်သဲ နှမ်းဖတ်ကျောက်ပေါ့မော်လမြိုင် လမ်းပေါ်က မုတ်ပလင် ကျောက်မိုင်းရောက်တဲ့အခါကြည့်ပေါ့။
ဂဝံကုန်းတွေပေါ် သစ်တော ဝါးတောတွေ ပေါက်နေတော့အရွက်တွေအကိုင်းခြောက်တွေကြွေပီးမြေဆွေး မြေညို တစ်လွာအပေါ်ကဖုံးအုပ်နေမှာပေါ့ လူတွေ မြို့ရွာတည် အိမ်ဆောက်လုပ်တော့ သစ်တောကိုခုတ်ထွင်ရှင်းလင်းပြီးမြို့တည်တယ်။
မိုးများပီး ပင်လယ်နဲ့နီးတဲ့နေရာဖြစ်လို့ရေလွတ်တဲ့ ကုန်း ဗွက်မပေါက်တဲ့နေရာကိုရွေးတာပဲမြို့ကြီးဆိုတော့ ကျုံးတူးရတယကျုံးထဲရေသွင်းဖို့လိုတော့တောင်ကျစမ်းရေလိုချင်လို့တောင်ခြေ တောင်စောင်းကို ရွေးရတာလဲပါမယ်။
သထုံလိုပဲ ကျိုက်ကသာ ဇုတ်သုတ် စတဲ့မြို့ကြီးတွေ ကတိုက် မရမ်းကုန်း တုံဝန်း ဆင်မြူကျွန်း မုသင် စတဲ့မြို့ကုန်းငယ်တွေ မွန်ပြည်နယ် ကရင်ပြည်နယ် တကြောလုံးက ရွာဟောင်းကုန်းတွေဟာဂဝံနဲ့မကင်းပါဘူး။
ရန်ကုန်တိုင်း နဲ့ ပဲခူးတိုင်းအတွင်း မှာလဲဘဲ ရှာရင် တွေ့ပါတယ် ဥပမာ ပဲခူးတိုင်း ဝေါမြို့နယ်ကကြုံတူ လိုနေရာမျိုး ရန်ကုန်တိုင်း သံလျင် ကျောက်တန်း ကထမလုံ ကျိက်ခမီ နဲ့ ပါဒကြီးလိုနေရာတွေပေါ့။
ဂဝံကိုမြေကဘယ်လိုထုတ်ယူရသလဲ ယနေ့ခေတ်ဂဝံကျောက်ထုတ်ကျင်းတွေကိုလိုက်ကြည့်ရင် ထုတ်လုပ်ပုံနည်းကိုသိမယ်။
မြေပြင်မှာလေးထောင့်ကျင်းတွေနဲ့တနိုင်တပိုင်ထုတ်ကြတာပဲ။
ဂင်္ဝနှစ်မျိုးထုတ်တယ်။
အရင့် နဲ့ အနု ဆိုပါတော့။
အရင့် က အောက်ခံရေကျော water table နဲ့ပို ဝေး ပိုမြင့်ပြီး ပိုပီးခြောက်သွေ့တယ် ပိုမာတယ်။
သဘာဝရေ နေ လေ တို့ရဲ့ တိုက်စားပြုပြင်မှုကြောင့် အနီရောင်ရှိတယ်။
သူ့ကိုလမ်းခင်းဘို့ထုတ်ယူတာပဲ။
ပြဿနာမရှိပါဘူး။
လေးထောင့်ကျင်းနဲ့တူးထုတ်တဲ့ ဂဝံကတော့ အောက်ခံရေနဲ့နီးလို့ အရောင်ဖြော့ပီး စေးထန့်ထန့်ရှိတယ်။
လိုတဲ့အရွယ်ကို စို့တွေ ပေါက်ချွန်းတွေနဲ့ တိုင်းတာပီးထုတ်တာပဲ။
အုတ်ချပ်ဆိုရင် တစ်တောင်၊ တစ်ထွာ၊တစ်မိုက် အရွယ်လောက်ပဲ ထုတ်မှာပေါ့။
ဘုရားဆင်းတုတစ်ဆူထုဖို့ဆိုရင်တော့ တစ်လံ ၆ပေလာက်အရွယ်အနည်းဆုံး ခုတ်ပီးထုတ်ရတော့မယ်။
ကျင်းထဲမှာထတ်နေတုံး အရုပ်ကို ပြီအောင်ထုဆစ်ရမှာဖြစ်တယ်။
အပြင်ရောက်ပြီးလေသလပ်သွားတာနဲ့ မာကျွတ်ကြွတ် ဖြစ်သွားမယ်။
ဂဝံ အုတ်ကို မီးမဖုတ်ရတဲ့အုတ် unburnt brick လို့ခေါ်ကြတယ်။
ကျေက်ဆစ်ဂဝံရုပ်တုအရွယ်ဘယ်လောက်တွေ့ဖူးကြသလဲကြုံတူဘုရားမှာခြင်သေ့နှစ်ကောင် အမြင့် ၆ပေကျော်လောက်ရှိမယ် မြေမီးဖုတ်စဉ့်ကွင်းရုပ်ကြွချပ်တွေ လက်ရေးစင်းအုတ်ချပ်တွေနဲပူးတွဲ တွေ့ရတာကိုထောက်ရင် အစောပိုင်းခေတ်လက်ရာပဲတစ်ပေခွဲအရွယ်ခြင်သေ့မျက်နှာ ရုပ်တု၊ ဂဠုံ ရုပ်တုလဲရှိ သေးတယ်။
ဇုတ်သုတ် ဆင်ထပ်မြင်းထပ်တံတံတိုင်းမှာတော့ တစ်ရုပ်ကိုဂဝံနစ်ပြား ဆက်ပြီးထုထားတယ်။
panelတစ်ခုအကြား အထောင်ညှပ်တဲ့ဂဝံတုံးကျတော့ တစ်လုံထဲပဲ မျက်နာဖက်ကို ကလသာအိုး(မဂ်လာရှိခြင်းအမှတ်) သုံးလုံးဆင့်ထပ်နေပုံ ထုတယ်။
အောက် ၊အထက် ဖောင်းလုံး ဖောင်းပြား တန်းတွေ ဂဝံကျေက်ဆစ်ပြီးညပ်တယ်။
ကျိုက်ထီးဆောင်းက ဂဝံကျေက်ဆစ်ရပ်တွေက ရှားပါးပစ္စည်းတွေပဲ။
ဘိနပ်တော် နဲ့ ပစ်စရံက ဂဝံအုတ်ကြီးတွေရဲ့ အရွယ်အစားဟာ အသေးဆုံးအရွယ်က လူတစ်ယောက် အုတ်နှစ်ချပ်သယ်နိုင်တယ်။
အလတ်စားအရွယ်ကိုတော့ အုတ်တစ်ချပ်ကိုလူ ၂၀ က၂၅ ယောက်သယ်ရမယ်။
အကြီးဆုံးအရွယ်အုတ်ကိုတော့ လူ ၇၀ က ၈၀လောက်သယ်မှရွေ့နိုင်မယ်လို့ ဆိုတယ်။
ပန်းတင်ခုံ၊ဆွမ်းတင်ခံ၊ ဆီမီတိုင်၊ထီးတုင် ၊ထီးရွက်၊ တံခွန်တိုင်၊အရံစေတီ၊အရံဆင်းတု၊ နစ်ကျိပ်ရှစ်ဆူဘုရားကျောက်ဆစ်ပြား၊ လှေခါးရံတိုင် သရက်ကင်း စတာ တွေ အားလုံး ဂဝံ ရုပ်တုတွေပဲ။
Open museum ကြီးဖြစ်တယ်။
ဒါပေမယ့် စိတ်ပါလက်ပါ လေ့လာသူနည်းသေးလို့ အားမရပါဘူး။
ု ဒီလောက်များတဲ့ပမာဏ ကျတော့၁၀ ပေပတ်ဘည်လောက်လေးထောင့်ကျင်းလေးနဲ့ထုတ်လို့မဖြစ် တော့ဘူး၊ကျင်းကြီးနဲ့တူး တော့မယ်အဲဒီလိုကျောက်ထုတ်ပြီးကျန်နေတဲ့ မြေပြင်အမှတ်အသားကိုလဲရှာ ကြည်ရပါမယ်။
ရှာရင်တွေ့ကာတယ်။
ဆင်တပ်မင်းတပ်ဘေးမှာရေကန်ဟောင်းကြီးက ကျေက်ကျင်းဟောင်းဲပေါ့။
ထီးဆောင်းဘုရားတောင်ဘက်စောင်းမှာလဲ ဒီလိုကျင်းဟောင်း ရှိတယ်။
ကျိုက်ကသာဘုရားအနီးမှာလဲ ရေကန်ဟောင်းရှိတာပဲ။
သထုံရွှေစာ ရံ ဘုရားရောက်တဲ့အခါ အရှေ့ဘက်စောင်းတန်းရဲ့ မြောက်ဘက်မှာတွေရမယ့်ရေကန်ကြီး(လိပ်ကန်)ဘုရားတွေတည်တုံး က အုတ်တူးခဲ့ တဲ့ကျင်းကြီးပေါ့။
ဒီလို တည်ဆောက်ပစ်စည်း material ထုတ်တဲ့နေရာquarry site တွေကိုလဲရှာတတ်ဖို့ လိုအပ်ပါမယ်။
200px|ဝက်အူလှည့် ဝက်အူတပ်ရာ၊ ဖြုတ်ရာတွင် သုံးသောကိရိယာ။
Burmese Orthography, Myanmar Language Commission, 1993. ကိုးကား Category:စက်မှုလက်ကိုင် ကိရိယာများ။
right|သံမီးပူ အပူဓာတ်ကိုသုံး၍ အဝတ်အထည်ကို ပြန့်အောင်ဖိတိုက်ရသော ပစ္စည်း။
Burmese Orthography, Myanmar Language Commission, 1993. ကိုးကား Category:အိမ်သုံးပစ္စည်းများ။
သစ်တောက်ကုပ်ဝါ (Chrysophlegma flavinucha) သည် အဝါရောင် အမောက်၊ နီညိုရောင်ဦးရစ်နှင့် စိမ်းဖန့်ဖန့် အရောင်ရှိ ငှက်ဖြစ်သည်။
အရှေ့တောင်အာရှဒေသ၊ ဆူမတြာကျွန်း၊ နီပေါနိုင်ငံ၊ ဟိမဝန္တာ၊ တရုတ်နိုင်ငံ၊ ယူနန်ပြည်နယ်တို့တွင် တွေ့ရှိရသည်။
အဖိုများမှာ အောက်ခြေ ကြောင်ကျားကျားနှင့် အဝါရောင် လည်ချောင်းရှိသည်။
အမများမှာ ကြောင်ကျားကျား လည်ချောင်းနှင့် နီညိုရင့်ရောင် ပါးစုန့်ကွက်ရှိသည်။
ကိုယ်အလျား ၁၃လက္မခွဲခန့် ရှိသည်။
ပေ ၉၀၀၀ ထိသစ်တောများတွင် တွေ့ရသည်။
သစ်ပင်ထိပ်ဖျားတွင် ကျက်စားသကဲ့သို့ အောက်ခြေတောများတွင်လည်း ကျက်စားသည်။
မြေပြင်ပေါ် ဆင်းသက်ခဲသည်။
ရာသက်ပန် ဖိုမစုံတွဲနေသည်။
ကွီး..ကွီး..ကွီး..ကွီး..ကွီ..ကွီ..ဝီ..ဝီ..ဝပ် ဟု အရှိန်မြှင့်ကာ ခေါ်သံပေးသည်။
ဖေဖော်ဝါရီလမှ မေလအတွင်းသာ သားပေါက်သည်။
ကိုးကား ကဏ္ဍ:သစ်တောက်ငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ ကဏ္ဍ:တရုတ်နိုင်ငံတွင် တွေ့ရှိရသော ငှက်များ ကဏ္ဍ:ဟိမဝန္တာတွင် တွေ့ရှိရသော ငှက်များ ကဏ္ဍ:ယူနန်ပြည်နယ်တွင် တွေ့ရှိရသော ငှက်များ။
နိုင်ငံတကာ ဘယ်သန်များနေ့သည် ဘယ်ကျော်များ၏ ညာကျော်များနှင့် မတူ ကွဲပြား ထူးခြားမှုကို ဂုဏ်ယူသည့်အနေဖြင့် နှစ်စဉ် ဩဂုတ်လ ၁၃ ရောက်သောအခါ ကျင်းပသည့် နိုင်ငံတကာ အထိမ်းအမှတ်နေ့ ဖြစ်သည်။
ထိုနေ့ကို ဘယ်သန်များကုမ္ပဏီ ထူထောင်သူ ကမ်ဘဲလ် (Campbell) က ၁၉၇၆ တွင် ပထမဆုံး စတင်ပြုလုပ်သည်။
ညာသန်များ ကြီးစိုးသော လောကကြီးထဲဝယ် ဘယ်သန် ဖြစ်ရပုံ၏ ကောင်းကျိုး ဆိုးပြစ်များကို ထိုနေ့တွင် မှတ်မှတ်သိသိ နှိုးကြားလာအောင် လှုံ့ဆော်ကြသည်။
ဘယ်သန်များသည် ကမ္ဘာ့လူဦးရေ၏ ၇ မှ ၁၀ ရာခိုင်နှုန်းသာ ရှိသည့်အတွက် မည်မျှ မတူကွဲပြား ထူးခြားကြောင်း ဂုဏ်ယူစွာ ကျင်းပကြသည်။
ယင်းနေ့တွင် ဘယ်ကျော်များ ကြုံတွေ့နေရသော အမျိုးမျိုးအဖုံဖုံသော စိတ်အနှောင့်အယှက်များကို ပညာပေးဖလှယ်ကြသည်။
ဥပမာ ဘယ်ကျော်ကလေးများအတွက် အထူးလိုအပ်ချက်များနှင့် schizophrenia ရောဂါရှင် ဘယ်သန်များအတွက် ဘဝနေထိုင်ရန် လိုအပ်ပုံတို့ ဖြစ်သည်။
ကမ္ဘာတဝှမ်းလုံးတွင် ထိုနေ့ကို အသိအမှတ်ပြု ကျင်းပကြကာ၊ မီဒီယာများကလည်း ဘယ်ကျော်ဆယ်လီများအကြောင်းကို တခုတ်တရ စုစည်း ဖော်ပြလေ့ရှိကြသည်။
နိုင်ငံတကာဘယ်သန်များနေ့ကို ၁၉၉၆ မှစ၍ နှစ်စဉ် ကျင်းပသည်။
ကမ္ဘာကျော် ဘယ်သန်များ Julius Caesar Helen Keller Marilyn Monroe Leonardo Da Vinci Barack Obama Osama Bin Laden Tom Cruise Justin Bieber Prince William Angelina Jolie Martina Navratilova ခင်သန်းနု (ရုပ်ရှင်မင်းသမီး) ပြင်ပလင့်ခ်များ နိုင်ငံတကာဘယ်သန်များနေ့ website Category:နေ့ထူးနေ့မြတ်များ Category:ကမ္ဘာ့အထိမ်းအမှတ်နေ့များ။
ရှာကီရာ အစ်စဘယ်လ် မယ်ဘာရက် ရီပိုး (, , ; ၁၉၇၇၊ ဖေဖော်ဝါရီ ၂ရက်မွေး) သည် ကိုလံဘီယာနိုင်ငံသူ အဆိုတော်၊ သီချင်းရေးဆရာ၊ အကမယ်၊ တေးထုတ်လုပ်သူ၊ အကဗေဒပညာရှင် နှင့် မော်ဒယ်လ်တစ်ဦးဖြစ်သည်။
ကိုလံဘီယာနိုင်ငံ ဘာရန်ကီရာမြို့တွင် မွေးဖွားကြီးပြင်းခဲ့ပြီး ကျောင်းနေစဉ် အရွယ်ကတည်းက ကျောင်းတွင် လက်တင်ဂီတ၊ အာရပ်ဂီတ၊ ရော့ခ်အင်ရိုးလ် ဂီတ နှင့် ဗိုက်သားလှုပ် အကတို့ကို ဖျော်ဖြေတင်ဆက်ခဲ့ဖူးသည်။
၁၉၉၀ ခုနှစ်များ အစောပိုင်းက သူမ၏ ပထမဆုံး စတူဒီယို အယ်လ်ဘမ်များ ဖြစ်သော မာဂီယာ (Magia) နှင့် ပယ်လီဂရိုး (Peligro) တို့ကို ထုတ်ဝေခဲ့သည်။
သို့သော်လည်း စီးပွားရေး အရ အောင်မြင်မှု မရရှိခဲ့ပေ။
သို့သော်လည်း ၁၉၉၆တွင် အယ်လ်ဘမ်အဖြစ် ဖြန့်ဝေသော Pies Descalzos နှင့် စတုတ္ထမြောက် ၁၉၉၈ တွင် ထုတ်ဝေသော အယ်လ်ဘမ် Dónde Están los Ladrones တို့က သူမအား လက်တင် အမေရိကတွင် ထင်ရှားကျော်ကြားသူ တစ်ယောက် ဖြစ်လာစေခဲ့သည်။
ရှာကီရာသည် အင်္ဂလိပ်ဘာသာ တေးဂီတ လောကသို့ သူမ၏ ပဉ္စမမြောက် ၂၀၀၁ တွင် ထုတ်ဝေသော လောင်ဒရီဆားဗစ် (Laundry Service) အမည်ရသော အယ်လ်ဘမ်ဖြင့် စတင် ဝင်ရောက် လာခဲ့သည်။
ထိုအယ်လ်ဘမ် မတိုင်မီ အကြိုဆင်ဂယ်လ် အဖြစ် ထုတ်ဝေသော ဝှမ်းအဲဗား ဝှမ်းအဲဗား (Whenever, Wherever) သီချင်းမှာ ၂၀၀၂ ခုနှစ်၏ အရောင်းရဆုံး ဆင်ဂယ်လ် ဖြစ်လာခဲ့သည်။
သူမ၏ အောင်မြင်မှုမှာ ၂၀၀၅ ခုနှစ်တွင် ထုတ်ဝေသော Fijación Oral, Vol. 1 နှင့် Oral Fixation, Vol. 2 အယ်လ်ဘမ် ၂ ခုဖြင့် ပိုမိုခိုင်မာလာခဲ့ပြီး ထိုမှတဆင့် ၂၁ရာစု၏ အရောင်းရဆုံး သီချင်းဖြစ်သော Hips Don't Lie ကို မွေးဖွားလာခဲ့သည်။
ရှာကီရာ၏ အဋ္ဌမမြောက် နှင့် နဝမမြောက် အယ်လ်ဘမ်များ ဖြစ်သော She Wolf (၂၀၀၉) နှင့် Sale el Sol (၂၀၁၀) တို့မှာ အားပေးမှု ခံခဲ့ရသော်လည်း သူမ၏ အက်ပစ်ရက်ကော့ တေးစီးရီး ကုမ္ပဏီနှင့် တင်းမာလာသော ဆက်ဆံရေးကြောင့် အရောင်းမြှင့်တင်ရေး နည်းပါးခဲ့သည်။
၂၀၁၀ ကမ္ဘာ့ဖလား ဘောလုံးပြိုင်ပွဲအတွက် တရားဝင် သီချင်းဖြစ်သော ဝါကာဝါကာ သီချင်းမှာ ကမ္ဘာ့ဖလား သီချင်းများတွင် အရောင်းရဆုံး သီချင်း အဖြစ် စံချိန်တင်ခဲ့သည့် အပြင် ယူကျုဘ်တွင် ကြည့်ရှုသူ သန်း ၇၂၀ ရှိသဖြင့် ပဉ္စမမြောက် ကြည့်ရှုသူ အများဆုံး ဗွီဒီယို အဖြစ် မှတ်တမ်းတင်ခဲ့သည်။
ရှာကီရာသည် အမေရိကန် ဗားရှင်း အဖြစ်ရိုက်ကူးသော ဗွိုက်စ် တီဗွီ ဇာတ်လမ်းတွဲတွင် ဒိုင်လူကြီး အဖြစ် စတုတ္ထ ရာသီ နှင့် ဆဋ္ဌမ ရာသီတို့တွင် ဆောင်ရွက်ခဲ့သည်။
သူမ၏ ဒဿမမြောက် အယ်လ်ဘမ် ဖြစ်သော ရှာကီရာ ကို ၂၀၁၄တွင် ထုတ်ဝေခဲ့ပြီး အကြိုဆင်ဂယ်လ် အဖြစ်Can't Remember to Forget You ကို ထုတ်ဝေခဲ့သည်။
စည်းကမ်း () ဆိုသည်မှာ စည်းမျဉ်းစည်းကမ်းများ သို့မဟုတ် အမိန့်များကို လိုက်နာခြင်းဖြင့် ရရှိသော မိမိကိုယ်ကို ထိန်းချုပ်နိုင်မှုနှင့် ခက်ခဲသောအရာများကို ဆက်လက်လုပ်ဆောင်နိုင်စွမ်းဖြစ်သည်။
စည်းကမ်းထိန်းသိမ်းသူများသည် ထိုသို့သော မိမိကိုယ်ကို ထိန်းချုပ်နိုင်စွမ်းသည် အလွန်အရေးကြီးသည်ဟု ယုံကြည်ကြပြီး ထိုသို့သော အပြုအမူကို မြှင့်တင်ရန် ရည်ရွယ်သည့် စည်းကမ်းများကို ပြဋ္ဌာန်းသည်။
ထိုသို့သော အဓမ္မပြုကျင့်မှုသည် တစ်ခါတစ်ရံ ပြစ်ဒဏ်ပေးခြင်းအပေါ် အခြေခံသော်လည်း ထိုနှစ်ခုကြားတွင် ရှင်းလင်းသော ကွာခြားချက်ရှိသည်။
ထိုသို့သော ကွာခြားချက်များကို ဖော်ပြရန် နည်းလမ်းတစ်ခုမှာ စကားလုံးတစ်ခုစီ၏ မူလအဓိပ္ပာယ်မှတစ်ဆင့် ဖြစ်သည်– စည်းကမ်းသည် "သင်ကြားပေးခြင်း" ဟု အဓိပ္ပာယ်ရပြီး ပြစ်ဒဏ်သည် "ပြုပြင်ခြင်း သို့မဟုတ် နာကျင်စေခြင်း" ဟု အဓိပ္ပာယ်ရသည်။
ပြစ်ဒဏ်သည် မလိုလားအပ်သော အပြုအမူကို ချက်ခြင်း ဖျောက်ဖျက်နိုင်သော်လည်း ရေရှည်အတွက် ထိရောက်မှုမရှိပါ။
စည်းကမ်းသည် ဆန့်ကျင်ဘက်အားဖြင့် မိမိကိုယ်ကို ထိန်းချုပ်မှုကို လေ့ကျင့်ပေးခြင်း လုပ်ငန်းစဉ်ကို ဆိုလိုသည်။
ကိုယ့်ကိုယ်ကို စည်းကမ်းထိန်းသိမ်းခြင်း ကိုယ့်ကိုယ်ကိုယ် စည်းကမ်းထိန်းသိမ်းခြင်းဆိုသည်မှာ ပန်းတိုင်တစ်ခုကို အောင်မြင်စေရန် သို့မဟုတ် သတ်မှတ်ထားသော စံနှုန်းတစ်ခုကို ထိန်းသိမ်းရန်အတွက် မိမိ၏အပြုအမူနှင့် လုပ်ဆောင်ချက်များကို ထိန်းချုပ်နိုင်စွမ်းပင်ဖြစ်သည်။
၎င်းသည် လုပ်သင့်လုပ်ထိုက်သည်များကို လုပ်ဆောင်ရန်နှင့် ရှောင်ရှားသင့်သည်များကို ရှောင်ရှားရန် မိမိကိုယ်ကို လေ့ကျင့်ပေးနိုင်စွမ်းဖြစ်သည်။
ယင်းတွင် ပန်းတိုင်များ ချမှတ်ခြင်း၊ အာရုံစူးစိုက်မှုရှိခြင်းနှင့် ထိုပန်းတိုင်များအတွက် စွန့်လွှတ်အနစ်နာခံခြင်းတို့ ပါဝင်သည်။
ကိုယ့်ကိုယ်ကိုယ် စည်းကမ်းထိန်းသိမ်းခြင်းသည် လေ့ကျင့်မှုနှင့် ကြိုးစားအားထုတ်မှု လိုအပ်သော်လည်း ၎င်းသည် ကုန်ထုတ်စွမ်းအား တိုးတက်စေခြင်း၊ ပိုမိုကောင်းမွန်သော ဆုံးဖြတ်ချက်ချမှတ်ခြင်းနှင့် ဘဝတွင် ပိုမိုကြီးမားသော အောင်မြင်မှုများကို ဖြစ်ပေါ်စေနိုင်သည်။
ကိုယ့်ကိုယ်ကိုယ် စည်းကမ်းထိန်းသိမ်းခြင်းကို ရေရှည်ပန်းတိုင်များအတွက် ချက်ခြင်းပျော်ရွှင်မှုများကို စွန့်လွှတ်နိုင်စွမ်း (ဆိုင်းငံ့ထားသော ကျေနပ်မှု) အဖြစ်လည်း သတ်မှတ်နိုင်သည်။
စည်းကမ်းသည် မိမိ၏ သက်တောင့်သက်သာရှိရာ နေရာမှ ရုန်းထွက်နိုင်စွမ်းအပေါ် အခြေခံသည်။
အလေ့အကျင့်ဆိုသည်မှာ နာကျင်မှုအတွက် မဟုတ်ဘဲ ပိုမိုကောင်းမွန်အောင် ပြောင်းလဲလိုခြင်းဖြစ်သည်။
ချက်ခြင်းပျော်ရွှင်မှုကို စွန့်လွှတ်ခြင်း သို့မဟုတ် ပူဇော်သကာပြုခြင်းသည် အတွေးနှင့် အာရုံစူးစိုက်သော စည်းကမ်းကို လိုအပ်သည်။
ကိုယ့်ကိုယ်ကိုယ် စည်းကမ်းထိန်းသိမ်းခြင်းဆိုသည်မှာ ပန်းတိုင်တစ်ခုကို အောင်မြင်စွာ အရောက်လှမ်းနိုင်ရန် လုပ်ဆောင်ရမည့်အရာများအပေါ် မိမိကိုယ်ကို အာရုံစူးစိုက်ထားရှိရန်အတွက် မိမိ၏ဆန္ဒများနှင့် စိတ်အားထက်သန်မှုများကို ထိန်းချုပ်နိုင်စွမ်းပင်ဖြစ်သည်။
၎င်းသည် သင်၏ ရည်မှန်းချက်များကို ပြည့်မီစေမည့် စည်းကမ်းရှိသော အလေ့အကျင့်ကောင်းများကို တည်ဆောက်ရန်အတွက် နေ့စဉ်လုပ်ဆောင်မှု၏ သေးငယ်သော၊ တသမတ်တည်းသော ခြေလှမ်းများကို လှမ်းခြင်းဖြစ်သည်။
မိမိ၏ အတွေးများနှင့် လုပ်ဆောင်ချက်များကို လက်ရှိလုပ်ဆောင်နေသော အလုပ်နှင့် သတ်မှတ်ရန်၊ ပေါင်းစည်းရန်နှင့် ချိန်ညှိရန် ကူညီပေးသည့် စည်းမျဉ်းများနှင့် စံနှုန်းများကို လိုက်နာရန် မိမိကိုယ်ကို လေ့ကျင့်ပေးသည်။
သေးငယ်သော လုပ်ဆောင်ချက်များသည် ပိုမိုကြီးမားသော ပန်းတိုင်များကို အရောက်လှမ်းနိုင်စေသည်။
ကိုယ့်ကိုယ်ကိုယ် စည်းကမ်းထိန်းသိမ်းခြင်း၏ အဓိက အစိတ်အပိုင်းမှာ ဇွဲရှိမှုပင်ဖြစ်သည်။
နေ့စဉ်ရွေးချယ်မှုများသည် အခက်အခဲများကြားမှ မိမိအလိုချင်ဆုံး ပြောင်းလဲမှုများကို ဖြစ်ပေါ်စေရန် စုစည်းပေးသည်။
ကိုယ့်ကိုယ်ကိုယ် စည်းကမ်းထိန်းသိမ်းမှု၊ ခိုင်မာသော ဆုံးဖြတ်ချက်နှင့် ဇွဲလုံ့လတို့သည် ဇွဲသတ္တိနှင့် ဆင်တူသည်။
စည်းကမ်းဆိုသည်မှာ အတွင်းပိုင်းနှင့် ပြင်ပ တသမတ်တည်းဖြစ်မှုပင်ဖြစ်သည်။
မှန်သည် မှားသည်ကို ဆုံးဖြတ်ရမည် (အတွင်းပိုင်း တသမတ်တည်းဖြစ်မှု) နှင့် ပြင်ပစည်းမျဉ်းကို လိုက်နာရမည်၊ ဆိုလိုသည်မှာ စည်းမျဉ်းများကို လိုက်နာမှု (ပြင်ပ တသမတ်တည်းဖြစ်မှု) ရှိရမည်။
စည်းကမ်းကို လုပ်ချင်စိတ်မရှိသောအရာတစ်ခုခုကို လုပ်ဆောင်ရန် "အားထုတ်မှုအချို့ကို စိုက်ထုတ်ရန်" အသုံးပြုသည်။
စည်းကမ်းသည် အတွေးများနှင့် ခံစားချက်များသာမက ပန်းတိုင်တစ်ခုကို ပြီးမြောက်စေသော၊ တိုးတက်စေသော သို့မဟုတ် ခိုင်မာစေသော လုပ်ဆောင်ချက်တစ်ခုဖြစ်သည်။
လုပ်ဆောင်ချက်တစ်ခုသည် တန်ဖိုးတစ်ခုနှင့် ကိုက်ညီသည်။
တစ်နည်းအားဖြင့် မိမိ၏ တန်ဖိုးများကို မိမိ၏ ရွေးချယ်မှုများကို သတ်မှတ်စေသည်။
ဘာသာရေးတွင် ကိုယ့်ကိုယ်ကိုယ် စည်းကမ်းထိန်းသိမ်းခြင်းသည် ဘာသာရေးစနစ်များစွာတွင် အရေးကြီးသော အခြေခံမူတစ်ရပ်ဖြစ်သည်။
ဥပမာအားဖြင့်၊ မဂ္ဂင်ရှစ်ပါးတွင် ဖော်ပြထားသည့် ဗုဒ္ဓဘာသာကျင့်ဝတ်များအရ မှန်ကန်သော အမြင် (သမ္မာဒိဋ္ဌိ) နှင့် မှန်ကန်သော သတိ (သမ္မာသတိ) နှစ်ခုစလုံးကို ကိုယ်ကျင့်တရားဆိုင်ရာ စည်းကမ်းအဖြစ် ဖော်ပြထားသည်။
ခရစ်ယာန်ကျင့်ဝတ်များ၏ အမျိုးမျိုးသော ပုံစံများတွင် မင်္ဂလာတရားတော်များ (Beatitudes) မှ လမ်းညွှန်ထားသော သီလများသည် ခြိုးခြံချွေတာခြင်းဆိုင်ရာ ဘာသာရေး (ascetical theology) နှင့် နာခံမှုအခြေခံ စည်းကမ်းများဖြင့် ရှေ့ပြေးခဲ့သည်။
ဤပြောင်းလဲမှုသည် သန့်ရှင်းသော ဝိညာဉ်တော်၏ ဆုကျေးဇူးများ (Gifts of the Holy Spirit) မှ အာဏာပိုင်မှုကို အလေးပေးသည့်ဘက်သို့ ဦးတည်သွားခဲ့သည်။
၎င်းသည် ကောင်းချီးမင်္ဂလာရှိသော်လည်း စည်းကမ်းနှင့် လိုက်နာမှုမှ ရရှိသော ပျော်ရွှင်မှုမျိုး မရရှိခဲ့ပါ။
အလယ်ခေတ်ကာလတွင် ဝိညာဉ်ရေးရာနှင့် ကိုယ်ကျင့်တရားတို့သည် အချင်းချင်း နီးကပ်စွာ ဆက်စပ်နေခဲ့သည်။
စိန့်ဩဂတ်စတင်းနောက်ပိုင်းတွင် မင်္ဂလာတရားတော်များသည် အဖွဲ့အစည်းဆိုင်ရာ မူတစ်ခုအဖြစ် ထင်ရှားလာခဲ့သည်။
သို့သော် ခရစ်ယာန်ကျင့်ဝတ်များသည် စည်းကမ်း၏ပုံစံတစ်ရပ်အဖြစ် နှောင်းပိုင်းအလယ်ခေတ်အထိ အပြည့်အဝ ပေါ်ထွန်းလာခြင်းမရှိသေးပေ။
လူသာရန်ဘာသာ (Lutheranism) နှင့် ဉာဏ်အလင်းခေတ်လွန် (post-Enlightenment era) တို့နှင့်အတူ နာခံမှုအခြေခံ စည်းကမ်းများ ပူးတွဲတည်ရှိနေသည်။
ကက်သလစ်ချာ့ချ်၏ ဓမ္မသစ်ကျမ်း (Catechism) အရ "လူ့လုပ်ရပ်များ၏ ကိုယ်ကျင့်တရား၏ 'ရင်းမြစ်' သုံးခုမှာ ရည်ရွယ်ချက်၊ ရည်ရွယ်ချက်နှင့် အခြေအနေများပင်" ဖြစ်သည်။
သန့်ရှင်းသော ဝိညာဉ်တော်သည် "အသက်ရှင်သော ဘုရားသခင်၏ ထာဝရနှုတ်ကပတ်တော်ကို နားလည်ရန် [နှင့်] ကျမ်းစာများကို နားလည်ရန် ကျွန်ုပ်တို့၏စိတ်ကို ဖွင့်ပေးရန်" အတွက် မရှိမဖြစ်လိုအပ်သည်။
ကိုယ့်ကိုယ်ကိုယ် စည်းကမ်းထိန်းသိမ်းခြင်းသည် မိမိကိုယ်ကို ထိန်းချုပ်နိုင်စွမ်းကို ရရှိစေပြီး မျှော်လင့်ချက်ကို ထိန်းသိမ်းထားရှိနိုင်သည့် နည်းလမ်းလည်းဖြစ်သည်။
သျှားထွဋ်အိန္ဒြာ သည် ၂၀၁၄ ခုနှစ်၏ မယ်စကြဝဠာ မြန်မာဖြစ်ပြီး ၂၀၁၄ ခုနှစ် မယ်စကြဝဠာ ပြိုင်ပွဲကို မြန်မာနိုင်ငံ ကိုယ်စားပြု ဝင်ရောက် ယှဉ်ပြိုင်မည့်သူ ဖြစ်သည်။
ကိုယ်ရေးကိုယ်တာ သူမသည် ဒဂုံတက္ကသိုလ် တွင် ဒဿနိကဗေဒ အထူးပြုဖြင့် တက်ရောက်သင်ကြားနေသော ကျောင်းသူတစ်ဦး ဖြစ်ပြီး မားကက်တင်းစီမံခန့်ခွဲရေး အောင်လက်မှတ်ကို ရရှိထားသူလည်း ဖြစ်သည်။
right|သာမန်လနှင့် ၂၀၁၀ ဒီဇင်ဘာလ ၁၀ ရက်နေ့တွင် ဖြစ်ပေါ်ခဲ့သည့် စူပါမွန်းတို့ကို နှိုင်းယှဉ်ပြပုံ စူပါမွန်း () ဆိုသည်မှာ လနှင့်ကမ္ဘာ အလွန်နီးကပ်လာပြီး၊ အနီးဆုံး လပြည့်ညကို ခေါ်ဆိုသည်။
စူပါမွန်း ဖြစ်နေချိန်မှာ လနှင့် ကမ္ဘာတို့၏ အကွာအဝေးသည် ၃၅၆,၅၇၇ ကီလိုမီတာ (၂၂၁,၅၆၆ မိုင်) အကွာမှာရှိနေခဲ့သည်။
ထို့ကြောင့် လကို ကမ္ဘာမှကြည့်လျှင် သာမန်လထက် အရွယ်အစား ၁၄% ထိပိုကြီးလာပြီး တောက်ပမှုမှာ ၃၀% ထိပိုလာနိုင်ကြောင်း နာဆာကဆိုသည်။
Science@NASA Headline News. NASA. Archived from the original on May 7, 2012. Retrieved 22 June 2013. လနှင့်ပတ်သက်သည့် ပင်လယ်ရေနှင့် ဒီရေအဖွဲ့အစည်းများက စူပါမွန်းဖြစ်စဉ်နှင့် မြေငလျင်ကြီးများ လှုပ်ရှားခြင်း၊ မီးတောင်ပေါက်ကွဲခြင်းများ ဖြစ်ပေါ်မှုတို့သည် ဆက်စပ်နေသည်ဟု ခန့်မှန်းပြောဆိုကြသော်လည်းPaquette, Mark (March 1, 2011). "Extreme Super (Full) Moon to Cause Chaos?". Astronomy Weather Blog. AccuWeather. Retrieved 14 March 2011;.၊ ယင်းကိစ္စများနှင့်စပ်လျဉ်းသည့် ထင်ရှားသောအထောက်အထား မရှိပေ။
"Can the position of the Moon affect seismicity?". The Berkeley Seismological Laboratory. 1999. Retrieved 14 March 2011. စူပါမွန်းဆိုသော ဝေါဟာရကို နက္ခတ္တဗေဒပညာရှင် ရစ်ချတ်နိုးလ်လီ(Richard Nolle) က ၁၉၇၉-ခုနှစ်မှာ အမည်ပေးထားခဲ့ခြင်း ဖြစ်သည်။
မူရင်းအဓိပ္ပာယ်သတ်မှတ်ချက်က ပတ်လမ်းတစ်ခုဖြင့် ကမ္ဘာကို လှည့်ပတ်နေသည့်လသည် နေ၊ လ၊ ကမ္ဘာတို့ တစ်တန်းတည်း ကျသွားသည့် အချိန်မှာ လသည် ကမ္ဘာနှင့် အနီးကပ်ဆုံး အကွာအဝေးသို့ ရောက်ရှိနေစဉ် တွေ့မြင်ရသည့် အခြေအနေကို ခေါ်ဆိုခြင်းဖြစ်သည်။
အမှန်အားဖြင့် စူပါမွန်းဟူသော ဝေါဟာရမှာ ပညာရပ် အခေါ်အားဖြင့် perlgee syzygy ဟု ခေါ်ဆိုပြီး အဓိပ္ပာယ်မှာ နေ၊ လ၊ ကမ္ဘာတို့ တစ်တန်းတည်း ကျရောက်နေစဉ် လသည် ကမ္ဘာနှင့် အနီးဆုံး အကွာအဝေးသို့ ရောက်ရှိနေခြင်းကို ခေါ်ဝေါ်ခြင်း ဖြစ်သည်။
ယင်းဖြစ်စဉ်သည် လပြည့်(full moon) သို့မဟုတ် လဆန်း(new moon) ဖြစ်စဉ်တိုင်းတွင် ကြုံတွေ့နိုင်သည်။
ဖြစ်ပေါ်မှု ကြိမ်နှုန်းများ Full moon cycle ဆိုသည်မှာ နေ လ ကမ္ဘာ တစ်တန်းတည်း ကျရောက်သော ဖြစ်စဉ် တစ်ခုနှင့်တစ်ခုအကြား ကြာမြင့်ချိန်ဖြစ်ပြီး အကြမ်းအားဖြင့် ၄၁၁.၈ ရက်တွင် တစ်ကြိမ်ဖြစ်ပေါ်လေ့ရှိသည်။
တနည်းပြောရလျှင် full moon (၁၄)ကြိမ်ဖြစ်ပေါ်တိုင်း စူပါမွန်းတစ်ကြိမ် ဖြစ်ပေါ်လေ့ ရှိသည်။
အကြမ်းအားဖြင့် full moon cycle တစ်ကြိမ်တွင် စူပါမွန်း(၃)ကြိမ် ဖြစ်ပေါ်လေ့ရှိသည်။
နောက်ဆုံးအကြိမ် စူပါမွန်းကို ၂၀၁၅ ခုနှစ် စက်တင်ဘာလ ၂၇-၂၈ ရက်ညများတွင် မြင်တွေ့ခဲ့ရသည်။
ဒီရေအပေါ် အကျိုးသက်ရောက်မှု ကမ္ဘာပေါ်ရှိ သမုဒ္ဒရာ ရေပြင်များ အပေါ်တွင် နေနှင့်လ တို့၏ ပူးတွဲ အကျိုးသက်ရောက်မှုကြောင့် လသည် full moon သို့မဟုတ် new moon ဖြစ်တိုင်း ကမ္ဘာပေါ်ရှိ သမုဒ္ဒရာအတွင်းတွင် ဖြစ်ပေါ်သော ဒီရေလှိုင်းတို့သည် အကြီးဆုံး ဖြစ်ပေါ်လေ့ ရှိကြသည်။
အထူးသဖြင့် lunar perlgee ဖြစ်သော ကာလတွင် ဒီရေ အတက်အကျသည် အားအကောင်းဆုံးဖြစ်သည်။
ယင်းကို perlgean sprlngticle ဟု ခေါ်ဆိုသည်။
သို့သော် ဒီရေသည် လက်တွေ့ဒီရေလှိုင်းမှာ လက္မအနည်းငယ်သာ အပြောင်းအလဲ ဖြစ်စေတတ်သည်။